**Skool:\_\_\_\_\_\_\_\_\_\_\_\_\_\_\_\_\_\_**

**AFRIKAANS**

**EERSTE ADDISIONELE TAAL**

**GRAAD 11**

**TAAK 8 MONDELING: VOORBEREIDE LEES**

PUNTE: 20 DATUM: \_\_\_\_\_\_\_\_\_\_\_\_

**INSTRUKSIES:**

Lees die volgende teks wat aan jou gegee word.

Let op die volgende as jy die leesstuk voorberei:

* Leesspoed – Jy moet so vloeiend as moontlik probeer lees.
* Uitspraak van die woorde – Jy moet oefen om die woorde reg uit te spreek.
* Leer om met gevoel te lees en stop by by punte en kommas.
* Woorde wat jy nie verstaan nie, se betekenis moet jy opsoek in die woordeboek.
* Maak seker jy verstaan wat jy lees sodat jy die vrae wat daaroor gevra gaan word, kan beantwoord.
* Let op na die rubriek, wat die kriteria aandui, waarvolgens jy punte sal kry. Die onderwyser sal dit met jou bespreek.

**Pre-lees**

Lees die opskrif en subopskrif. Wat beteken die opskrifte: Emosionele intelligensie is wanneer jou emosies volwasse is en jy werklik jouself ken en verstaan.

Lees en bepaal die betekenis van onbekende woorde deur kontekstuele leidrade te gebruik, herlees waar nodig.

Gebruik ‘n woordeboek om onbekende woorde op te soek. Behandel die woordeskat met die leerlinge:

|  |  |
| --- | --- |
| Woordeskat | |
| emosionele | *emotional* |
| intelligensie | *inteligence* |
| verhoudings | *relationships* |
| berader | *Counsellor* |
| maskers | *masks* |
| voorgee | *pretend* |
| verward | *confused* |
| beleef | *experience* |
| broos | *fragile* |

**Tydens lees**

Lees aandagtig sodat jy kan verstaan waaroor die leesstuk gaan.

Lees en bestudeer die volgende artikel en berei dit voor om hardop te lees vir formele assessering.

|  |
| --- |
| EMOSIONELE INTELLIGENSIE  **VERSTAAN JOUSELF EN VERBETER JOU VERHOUDINGS MET ANDER MENSE**  Twee studente het gewonder en gepraat tot laatnag oor wie is die “ware ek”. Hulle het gaan raad vra by ‘n ouer persoon wat ‘n berader is.  Hy het aan hulle verduidelik dat dit wat diep binne-in my aan die gang is die ware ek is – dit is my emosies, motiewe en dryfkrag. Dit is met ‘n klomp maskers weggesteek vir die mense wat my ken. Hulle ken my en my gedrag soos dit gevorm is deur die reëls van die samelewing, deur my opvoeding en my geloof. Hulle ken dus eintlik net my sosiale ek.  Dit wil dus voorkom asof ek die hele tyd jok oor myself, voorgee om iemand anders te wees as wat ek werklik is. Die probleem is dat ’n mens nie meer weet wie jyself is nie. Jy raak verward en beleef innerlike konflik.  Die kuns is om weer in voeling te kom met jouself en kontak te maak met die ware ek.  Die meeste mense voel onseker oor hulself. Om ander mense te vra om ‘n paar vrae oor jou te antwoord en dan eerlike terugvoer te ontvang, is nie altyd so maklik nie. Dit kan jou egter help groei en ‘n duidelike prentjie van jouself help vorm deur te gesels met onderwysers, jou vriende of familie wat jy vertrou.  Wilhelm Jordaan skryf in sy rubriek, Baie gesigte en maskers van die ware self ‘n pa se goedbedoelde raad aan sy seun verdien soms ’n bietjie aandag. Soos wanneer Polonius aan sy seun Laertes in Shakespeare se Hamlet sê: *“To thine own self be true, and it must follow, as night the day, Thou canst not then be false to any man.”*  Daarmee gee Polonius te kenne dat daar iets soos ’n egte, onvervalste “ek” is wat jy ken en aan mense kan voorhou. Om as ’t ware te sê: “Dis die ware ek dié.” In dié trant word gereeld verwys na die filosoof Sokrates, wat eeue gelede al gereken het “ken jouself” is noodsaaklik vir ’n gelukkige lewe. En die populêre raadgeebedryf bevestig dit. So, as jy jou eie “self” nie ken nie of dalk verloor het, moet jy dit soek en weer vind.  Daar is egter ’n ander mening. Die sielkundige Kenneth Gergen sê die self het baie gesigte en jy wys nie in alle gevalle vir alle mense presies dieselfde gesig nie.  Daarom word gesê die self is polifonies – baie “stemme” wat gelyktydig en beurtelings praat en wat jou daagliks lei tot uiteenlopende take en rolle.  Dit het niks met valsheid te doen nie. Een van die grootste geskenke wat mense mekaar kan gee, is om mekaar se grense te help verskuif – sodat mense beurtelings vry, bedreig, broos, kragtig, verward, bekend en anders en nuut kan wees.  Om so ‘n mens te wees en te ken, is wonderlik. |

Verwerk uit: Emosionele intelligensie: Hans&Thomas Dreyer; helpendehand.co.za/solidariteit-helpendehand-se-raad en [Volksblad : Rubriek: Baie gesigte en maskers van die ware self](http://www.volksblad.com/opinie/2013-07-01-rubriek-baie-gesigte-en-maskers-van-die-ware-self), Maandag, 01 Julie 2013.

NAAM:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DATUM: \_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
|  | **AFRIKAANS**  **Eerste Addisionele Taal** | **Assesseringsrubriek**  **Voorbereide Lees** |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **KRITERIA** | | **7** | **6** | **5** | **4** | **3** | **2** | **1** |
| 1 | **Inhoud** | | Uitstaande kreatiwiteit, oorspronklik en toon diep insig. | Kreatief, oorspronklik en toon insig. | Kreatief, merendeels oorspronklik en toon gedeeltelike insigtelik. | Taamlik kreatief en oorspronklik, insig ontbreek soms. | Bietjie kreatief, nie altyd oorspronklik nie en insig ontbreek. | Nie kreatief nie, oorspronklikheid en insig ontbreek. | Swak, vervelig en afgesaag. |
| 2 | **Toon, styl en register** | | Uitsonderlike natuurlike, vloeiende, vaardige en besielende aanbieder. | Baie goeie natuurlike, vloeiende, vaardige en besielende aanbieder. | Goeie natuurlike, vloeiende, vaardige en besielende aanbieder. | Redelik natuurlike, vloeiende, vaardige en besielende aanbieder. | Somtyds natuurlike, vloeiende, vaardige en besielende aanbieder. | Huiwerig, gepaste uitdrukkings ontbreek, vloeiendheid ontbreek. | Ontoepaslike en oneffektiewe uitdrukkings en vloeiendheid. |
| 3 | **Uitspraak, oogkontak, gesigsuitdrukkings, gebare en lyftaal** | | Duidelik hoorbaar, uitstaande, funksioneel en oortuigend. | Hoorbaar, funksioneel en oortuigend. | Meestal hoorbaar, funksioneel en oortuigend. | Redelik hoorbaar, funksioneel en oortuigend. | Doelmatig maar nie altyd oortuigend nie. | Nie duidelik nie, skaars hoorbaar, baie min. | Slordig, onhoorbaar , ontoepaslik. |
| 4 | **Manipulasie van taal** | | Uitmuntend. | Baie goed. | Goed. | Redelik. | Middelmatig. | Sukkel. | Nie daartoe in staat nie. |
| 5 | **Die respekvolle gebruik van taal oor kulturele kwessies**  **KEUSE VAN LEESTEKS** | | Buitengewoon bewus en sensitief. | Baie goeie bewustheid en sensitiwiteit. | Goeie bewustheid en sensitiwiteit. | Redelik bewus en sensitief. | Middelmatig bewus en sensitief. | Selde bewus en sensitief. | Glad nie bewus nie en onsensitief. |
| **TOTAAL** | |  |  |  |  |  |  |  |  |

**Glyskaal**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **0** | **1-2** | **3-4** | **5-6** | **7** | **8-9** | **10-11** | **12-13** | **14** | **15-16** | **17-18** | **19-20** | **21** | **22-23** | **24-25** | **26-27** | **28** | **29-30** | **31-32** | **33-34** | **35** |
| **0** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** |

|  |  |  |
| --- | --- | --- |
| ***PUNT*** |  | ***20*** |